text: ақнайман жаман батыр, жаман батыр абылай хан ордасына жақын жүрген батырлардың бірі. қаракерей қабанбай, қанжығалы бөгенбай батырлардың серігі, найман тайпасының қаракерей руының ақнайман бұтағынан өрбіген. сарысу, шорға, шаған, сарыбелдегі шайқастарға қатысқан. барлық шайқаста ақнайман қолына ағалық еткен. абылай ханның қазақ елін біріктіріп қуатты мемлекетке айналдыру саясатын қолдаған. қабанбай, шонай, барақ, есет батырлармен бірге жоңғар жеріндегі (1750 1755) шайқастарға, цин империясының жаулау жорықтарына қарсы ұрыстарға (1757 1758) қатысты.